ત્યારે સમગ્ર રાજયની સાથે ઝાલાવાડમાં પણ તા. 6 થી 9 જુલાઇ સુધી પૂરક પરિક્ષા યોજાનાર છે. સુરેન્દ્રનગર જિલ્લા શિક્ષણાધિકારી આર.સી.પટેલના માર્ગદર્શન નીચે પરીક્ષા સુચારૂ રૂપે યોજાય તે માટેની તૈયારીઓ કરી દેવાઇ છે. શાળા સંચાલકોને પણ ગુરૂવારે સાંજે 5 થી 6 દરમિયાન વિદ્યાર્થીઓને બેઠક વ્યવસ્થા જોવા માટે શાળા ખૂલ્લી રાખવા આદેશ કરાયા છે. શિક્ષણ વિભાગે ધો. 10 માટે ઝોનલ ઇન્ચાર્જ નીકુભા પરમાર અને ધો. 12 માટે બી.એન.જોષીને બનાવ્યા છે ત્યારે ગુરૂવારના રોજ સુરેન્દ્રનગર જિલ્લામાં પૂરક પરિક્ષાનો પ્રારંભ થયો છે. જિલ્લામાં ધો. 10ની 8 ઇમારતોમાં 157 બ્લોકમાં 3801 વિદ્યાર્થીઓ પરીક્ષા આપશે. જયારે ધો. 12 સામાન્ય પ્રવાહમાં 10 ઇમારતોમાં 86 બ્લોકમાં 2580 અને વિજ્ઞાન પ્રવાહમાં 1 પરીક્ષા સ્થળે 6 બ્લોકમાં 120 વિદ્યાર્થીઓ પરિક્ષા આપી રહ્યા છે.